Keskustelu:Otho

message: Ajattelin tätä vaikkapa suositelluksi. Artikkeli on ehkä lyhyt, mutta Otho hallitsikin vain kolmen kuukauden ajan. -- Jniemenmaa 8. elokuuta 2009 kello 17.41 (EEST)
replies: text: Osiossa "Vitellius" puhutaan VII legioonasta. Onko kyseessä Legio VII Gemina vai Legio VII Claudia? Ainakin Livius.orgin mukaan molemmat kannattivat Othoa.  --Barosaurus Lentus 8. elokuuta 2009 kello 19.44 (EEST)
replies: text: :Ilmeisesti Gemina, vaikka livius.orgin mukaan myös osia Claudiasta oli matkalla eikä ehtinyt taisteluun. -- Jniemenmaa 9. elokuuta 2009 kello 18.39 (EEST)
Viitteet pitäisi muuttaa sellaiseksi, että jokainen ymmärtää, mikä onkaan lähteenä. Nyt esimerkiksi CAHia, Othoa, DIRiä ja Suetoniusta ei ymmärrä. --Mpadowadierf 8. elokuuta 2009 kello 20.14 (EEST)

text: Nyt pitäisi olla oikein. -- Jniemenmaa 9. elokuuta 2009 kello 18.39 (EEST)
Nero halusi ehkä karkottaa Othon Roomasta, mutta tästä ei ole selviä todisteita. Kohtaa voisi selventää, mikä viittaa tähän, millaisia todisteita on, jos ei selviä? --Mpadowadierf 8. elokuuta 2009 kello 20.32 (EEST)
Neron vastaisessa kapinassa hän kannatti Galbaa. Ei kannatta aloittaa osiota persoonapronominin käytöllä. --Mpadowadierf 8. elokuuta 2009 kello 20.33 (EEST)
Hän oli nimittäin tiukentanut kuria ja hän ei ollut maksanut pretoriaaneille sitä palkkioita, joka heille oli luvattu vuonna 68. Palkkio vai palkkioita? ja mitä palkkioita? --Mpadowadierf 8. elokuuta 2009 kello 20.45 (EEST)

text: Kaikki kolme kohtaa pitäisi nyt olla kunnossa. -- Jniemenmaa 16. elokuuta 2009 kello 11.37 (EEST)
Mielenkiintoisesti ja nasevasti kirjoitettu artikkeli. Huolsin kieltä - lienee hyvä tarkistaa, ettei ajatus muuttunut. On vaikea osoittaa puutteita - saiko Otho hallituskaudellaan mitään muuta aikaan kuin juonitteli ja soti? Ilmeisesti lyhyt hallituskausi ei annakaan eväitä syvempään analyysiin, sikäli ajattelisin tätä ehkä ennemmin HA:ksi kuin SS:ksi. Jonkinlainen taisteluihin liittyvä kartta olisi hauska, myös jonkinlainen kuva jostain tapahtumapaikasta piristäisi artikkelin ulkoasua. --Hrrkrr31 9. elokuuta 2009 kello 21.01 (EEST)

text: Kiitos kielenhuollosta. Otho ei kerennyt saamaan aikaan kovin paljoa, joten aiheesta on ehkä vaikea vääntää paljon enempää. Mitä tästä puuttuu että se sopisi suositelluksi? -- Jniemenmaa 11. elokuuta 2009 kello 11.43 (EEST)
replies: text: :Mikä oli Othon merkitys jälkimaailmalle (ehkä sitä ei ole, mitä nyt sattui vähän aikaa olemaan Rooman keisari)? En nyt vastustaisikaan SS-äänestyksessä, mutta ehkäpä tuo monipuolisempi kuvitus vakuuttaisi epäileviä tuomaitakin. --Hrrkrr31 11. elokuuta 2009 kello 17.12 (EEST)
Tekstissä on henkilö nimeltä "vapautettu Onomastus". Kukahan hän mahtaa olla, kun en löydä mistään Wikipediasta mitään tietoa? (Englanniksi ilmeisesti Onomast?) Laittaa-verbi kuulostaa siinä yhteydessä vähän väärältä, muutin sen "antoi tehtäväksi". Toivottavasti se ei muuta ajatusta. --Ulrika 11. elokuuta 2009 kello 10.36 (EEST)

text: Kiitos sinullekin kielenhuollosta. Englanniksikin tuo on myös Onomastus (en tiedä onko olemassa sääntöä milloin tuo -us jätetään pois). Hän oli siis Othon vapauttama orja ks. :en:Freedman. Hän on jäänyt historiaan ainoastaan Othon salajuonen organisoijana. Google booksista löytyy  -- Jniemenmaa 11. elokuuta 2009 kello 11.43 (EEST)
replies: text: :Ei siinä paljon mitään huoltamista ollutkaan, vähän sanojen saivartelua. Muutin sen vapautetun muotoon vapauttamansa orja, josta ehkä ymmärtää että entisenä orjana Onomastus ei ole erityisen merkittävä tietosanakirjamielessä. --Ulrika 11. elokuuta 2009 kello 12.14 (EEST)
Muutamaan kohtaan voisi ehkä lisätä vuosilukuja, auttaisivat ainakin tällaista aiheeseen ennestään perehtymätöntä. Esim. Galba-osio alkaa Neron vastaisessa kapinassa Otho kannatti Galbaa, mutta ajankohta jää epäselväksi. Ei myöskään käy ilmi, kuinka kauan Otho oli Lusitaniassa. Vallankaappaus-osiossa on heti alussa 15. tammikuuta, siihenkin ehkä voisi vuoden lisätä. --Ryhanen 11. elokuuta 2009 kello 18.30 (EEST)

text: Kirjoitin Galban vallankaappauksesta enemmän. Nyt mainitsemasi seikat pitäisi käydä ilmi. -- Jniemenmaa 12. elokuuta 2009 kello 11.30 (EEST)
Tekstissä pariin kertaan mainittu Capitol lienee suomeksi Capitolium? Vai onko kyseessä jokin muu? --Ryhanen 11. elokuuta 2009 kello 20.22 (EEST)

text: Korjattu. --Barosaurus Lentus 11. elokuuta 2009 kello 21.49 (EEST)
Vitelliuksen joukot rakensivat parasta aikaa siltaa Caecinassa. Onko Caecina myös paikan nimi, vai olisiko kyse Caecinan rakennuttamasta sillasta? (Näin arvelin yhden Google-osuman "At center of this dispute lies the bridge that Caecina was constructing across the Po" perusteella.) --Ryhanen 11. elokuuta 2009 kello 20.52 (EEST)

text: Kyse oli Caecinan joukkojen rakentamasta sillasta. -- Jniemenmaa 16. elokuuta 2009 kello 11.37 (EEST)
Wikiaineisto-linkki Othon elämäkertaan ei näytä toimivan, ilmeisesti kyseinen malline ei osaa ohjausta en-wikisourceen. --Ryhanen 11. elokuuta 2009 kello 21.42 (EEST)

text: Joo, tarkoitus oli laittaa linkki en-wikisourceen, mutta ei näytä onnistuneen. Otin pois tuon mallineen. --Barosaurus Lentus 11. elokuuta 2009 kello 21.49 (EEST)
replies: text: :Nyt näyttäisi toimivan. Vaikka linkki näyttää johtavan fi.wikisourceen, niin se ohjautuu kuitenkin oikeaan paikkaan. -- Jniemenmaa 16. elokuuta 2009 kello 11.37 (EEST)
Tähän mennessä hienoa työtä varsinkin loppupuolen suhteen. Alku ei ole tyylillisesti vielä loppupuoliskon tasoa ja siinä on aukkoja, jotka herättävät kysymyksiä, mutta suurinpiirtein kappaleesta Galba alkaen aina loppuun asti oikein mainio juttu. Tässä muutama korjausehdotus, huomio ja kysymys. 1. Johdannossa mainitaan Otho ja keisari saman virkkeen sisällä tarpeeksi usein, jotta tulee tautologinen olo. 2. Etruskeista ja etruskitaustan merkityksestä voisi olla lyhyesti lisää asiayhteyden huomioon ottaen 3. Miten Livia Augustan talossa nuoruuden viettäminen edisti uraa - siitäkin voisi olla 4. Othon ja Neron kaveruudesta ja elämäntyylistä lisää, muuten tuo tuhlaavaisuudesta haukkuminen ei oikein aukene 5. Mitä termi nautiskelu pitää sisällään? Juopottelua ja huoraamista ja uhkapelaamista? 6. Oliko nautiskelu syynä velkaantumiseen vai oliko ihan "järkeviä" syitä? 7. Tarkemmin miksi Galba odotti senaatin hyväksyntää? Oliko hän periaatteellinen tasavaltalainen vai pyrki välttämään poliittisia seuraamuksia? Sellaista. --Ukas 16. elokuuta 2009 kello 22.27 (EEST)

text: Yritin täydentää ja korjailla mainitsemiasi kohtia. Othon ja Neron touhuista voi olla vaikea kertoa enempää. Otho mainitaan yleensä vain ohimennen Neron ja Poppaean yhteydessä. Täytyy katsella jos löytyisi jotain lisää kirjoitettavaa tästä. Othon velkaantumisesta en tiedä, Rooman keisarit kirjassa ei tästä tarkemmin kerrota. Täytyy tutkia tätäkin muista kirjoista. -- Jniemenmaa 26. elokuuta 2009 kello 20.25 (EEST)
</div>
thread_title:  Vertaisarviointi